Rayraşîyayo Derg ê seba azadîya Rayberê Şarê Kurdî Abdullah Ocalanî do 5-11ê êlule de bêro kerdene. Rayraşîyayîş mabênê Hannover û Hamburgî yê Almanya de bi şîarê 'Seba azadîya Rayber Apoyî, pîya serewedaritişî' do bêro kerdene.
Yewîya Wendekaranê Kurdîstanî (YXK) û Cinîyan ê Wendekaran ê Kurdîstanî (JXK) bi eşkerayîyêke venga ciwanan û şarî da ke tewrê rayraşîyayîşê dergî bibê.
YXK û JXKyî vat: ''Ganî pêro wendekar, ciwan, roşnvîrî û her kesî tewre rayraşîyayîşê dergî bibê. Seba azadîya Rayber Apoyî û vera komploya mîyanneteweyîye tewirê xo bimojnê. Fikrê Ocalanî alternatîf û çareserî yê. Felsefeya Rayber Apoyî  merdimanê Kurdîstanî payan ser o vindarnena. Ganî ma seba azadîya Rayber Apoyî têkoşînêkê cîdîyî bikerê. Ma venga pêro ciwanan danê ke tewrê Rayraşîyayîşê Dêrgî bibê.''
